text:
ORANJESTAD – Aruba a yama bonbini na 77.644 bishitante den luna di september. Asina Aruba Tourism Authority ta bisa den un comunicado e siman aki. Segun ATA, e total di turismo ‘stay-over’ pa nos isla a keda casi igual cu un aumento di 0.4% si compara esaki cu september 2016. Si exclui e bishitantenan di Venezuela, por mira un aumento di 11.3% cual ta igual na un total di 66.090 bishitante pa nos isla. No obstante e caida di mercado Venezolano, e aumento aki ta un indicacion di stabilidad y crecemento continuo di Aruba su turismo. Alabes, e cifranan ta indica crecemento den mercadonan clave pa Aruba, manera Merca, Canada, Brazil, Argentina y Alemania.
Pa e asina yama year-to-date 2017, 797.457 turista a bishita nos isla, cual ta 6.2% menos cu e mesun temporada aña pasa. Si nos exclui e bishitantenan Venezolano, por mira un aumento di 7.9%, ekivalente na 726.444 bishitante.
TURISMO ‘STAY-OVER’
Aruba ta wordo representa den tres diferente continente. Compara cu september aña pasa, pa 2017 e turismo procedente for di e continente Norte Americano a aumenta cu 13.1% y ta trece 59.2% di total di turismo pa nos destinacion. Na september, Merca a aumenta cu 12.6% y Canada cu 22.1%. Pa e prome 9 lunanan di 2017, e continente aki a subi cu 9.3% pa turismo pa Aruba.
Continente Latino Americano a baha cu 22.3% di cual Venezuela a baha cu 35.7% compara cu september aña pasa. Brazil a subi cu 43.1% y Argentina a subi cu 24.5%. E continente di Latino America ta trece 26.1% di e total di turismo pa luna di september na nos isla. Pa e prome 9 lunanan, turismo procedente di Latino America a baha cu 38.8% primordialmente mara na caida for di Venezuela.
Pa loke ta Europa por nota un cu turismo a aumenta cu 7.4% compara cu e mesun luna aña pasa. Hulanda a keda casi igual, cu un aumenta di 0.5% y Alemania a aumenta cu 25.3%. E continente Europeo ta representa 11.4% di turismo pa Aruba pa luna di september.
Pa e prome 9 luna, Europa a trece 5.2% turista mas pa Aruba compara cu e mesun temporada na 2016.
TURISMO CRUCERO
Durante september 2017, 23.863 pasaheronan crucero a bishita nos destinacion riba un total di 12 diferente barconan crucero. Compara cu luna di september aña pasa, turismo crucero a crece cu 11.5% (september 2016 Aruba a haya 21.411 bishitante for di 7 crucero). En total pa e prome 9 luna di 2017, Aruba a ricibi 537.069 pasaheronan crucero for 225 diferente barco. Esaki ta ekivalente na un aumento di 22.3% pasahero adicional pa nos isla (20 barco crucero mas) compara cu e mesun temporada aña pasa.
Ademas di e cifranan aki, ta bon pa menciona cu september ta e ultimo luna di e asina yama ‘low-season’ (temporada abao) cu normalmente ta for di luna di mei te cu september. Como parti di e strategia di A.T.A. tawata enfoka pa crece mas tanto posibel durante low season ta demostra den resultado di crecemento cu 77.3% compara cu e low season 2016.
Turismo en general pa Aruba:
Merca y Canada su prestacion ta fuerte, hunto cu diferente otro mercado. Parti esencial di e strategia di A.T.A. tabata pa sigura cu entrada pa medio di turismo wordo afecta menos cu ta posibel. Pa esaki, aña pasa 2016 a inverti entre otro AWG 4 miyon adicional den mercadeo na Merca, cual a pusha resultado di ultimo kwartaal di 2016 y durante 2017. E aña aki a inverti AWG 2 miyon adicional pa sigui pusha Merca. Si compara volumen di Aruba pa cu otro destinacionnan den region di Caribe, por ripara cu nos destinacion ta wordo afecta fuertemente pa cu e situacion di Venezuela, aki mester tene na cuenta cu Aruba ta e mercado primario pa Venezuela tambe, den area di Caribe. E impacto di Venezuela ta wordo sinti na Aruba relativamente mas riba area di volumen, pero no riba aspectonan cu ta mara na ingreso pa medio di turismo. Venezuela ta kedando un mercado cardinal, pero ora ta papia di mantene y sigui desaroya Aruba su turismo, ta importante pa sigui cu e enfoke riba mercadonan principal y continua na explora mercadonan nobo atrabes di strategianan agil y diversifica. Conforme strategia pa sigui pusha mercadonan otro cu Venezuela, lo sigui intensiva esfuersonan den ultimo cuartal di e aña aki na Merca. Merca su resultadonan fuerte, combina cu un region Latino Mericano (excluyendo Venezuela) y Europeo fuerte, ta resultando den entrada creciente pa medio di turismo asina compensando tambe e impacto di Venezuela su volumen cu ta bao presion.
TOURISM RECEIPTS / CENTRAL BANK OF ARUBA
Di acuerdo cu Banco Central e asina yama ‘Tourism Receipts’, pa cu e prome tres luna (Q1) di 2017, a contribui cu AWG 872.5 miyon den nos economia, cual ta un aumento di 3.5% compara cu e mesun temporada na 2016.
HOUSTON/ORANJESTAD – CITGO Petroleum no ta muda su headquarter pa Aruba mas. Nan a informa awe cu nan ta tene nan headquarter na Houston mes, cabando cu e speculacion di e posibel mudanza. Asina e portal Houston Chronicle ta raporta. Desde e detencion di 6 di su ehecutivonan riba cargo di corupcion na November aña pasa, su futuro ta na duda. E ehecutivonan (5 tin ciudadania mericano tambe) ta deteni ainda na Venezuela. Sinembargo mester añadi cu e fuente no ta uno oficial di gobierno, pues no por a confirma si realmente esaki ta e caso.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).


c: text/html

text:
SECCION 5
Con pa Mantene un Bon Relacion cu Boso Famianan
“Bisti ... bondad, humildad, suavidad y pasenshi.”—Colosensenan 3:12
Casamento ta comienso di un famia nobo. Maske semper lo bo keda stima y respeta bo mayornan, awor e persona di mas importante pa bo riba e mundo aki ta bo casa. Podise ta dificil pa algun di bo famianan acepta esey. Pero Bijbel por yuda bo pa bo ta balansa den e asunto aki. Ademas, e por yuda bo mantene un bon relacion cu bo mayornan, suegronan y otro miembronan di boso famia mientras bo ta traha duro pa fortalece boso bida di famia nobo.
1 MANTENE UN PUNTO DI BISTA CORECTO DI BOSO FAMIANAN
LOKE BIJBEL TA BISA: “Honra bo tata y bo mama.” (Efesionan 6:2) Maske con grandi bo bira, semper bo mester honra y respeta bo mayornan. Pero corda cu bo casa tambe ta yiu. E tambe mester duna su mayornan atencion. “Amor no ta jaloers”, pues nunca sinti cu e relacion cu bo casa tin cu su mayornan ta un menasa pa bo.—1 Corintionan 13:4; Galationan 5:26.
LOKE BO POR HACI:
Evita di duna comentario exagera manera: “Semper bo famia ta critica mi” of “Nada cu mi haci ta bon pa bo mama”
Pone bo mes den sapato di bo casa
2 ORA TA NECESARIO, SEA FIRME
LOKE BIJBEL TA BISA: “Un homber lo bandona su tata y su mama y lo uni cu su esposa. Y nan lo bira un carni.” (Genesis 2:24) Hasta despues cu boso casa, boso mayornan kisas ta sigui sinti cu nan ta responsabel pa boso, y kisas nan ta mete den boso matrimonio.
Ta abo cu bo casa mester dicidi te con leu boso kier pa nan yega y splica nan esey na un manera bondadoso. Si, boso por ta franco pero sin perde respet pa nan. (Proverbionan 15:1) Humildad, suavidad y pasenshi lo yuda boso haya un bon relacion cu boso famianan y sigui ‘soporta nan den amor.’—Efesionan 4:2.
LOKE BO POR HACI:
Si bo ta preocupa cu boso famianan ta mete den boso bida, papia riba e asunto cu bo casa na un momento cu boso tur dos ta trankil
Dicidi hunto con boso ta bay atende e asunto aki

robotstxt: allowed

filter: keep


text:
Tags: Uncion X Fe Jesus A Cambiado Mi Lamento En Gozo Sub Full Movie Download, Uncion X Fe Jesus A Cambiado Mi Lamento En Gozo Sub HD Mobile Movie, Video Uncion X Fe Jesus A Cambiado Mi Lamento En Gozo Video Download
, Uncion X Fe Jesus A Cambiado Mi Lamento En Gozo Sub HD Mp4 Movie, Uncion X Fe Jesus A Cambiado Mi Lamento En Gozo Sub 3GP Movie, Uncion X Fe Jesus A Cambiado Mi Lamento En Gozo Sub BluRay 720p HD Movie, Uncion X Fe Jesus A Cambiado Mi Lamento En Gozo Sub Full HD Mobile Movie, Uncion X Fe Jesus A Cambiado Mi Lamento En Gozo Sub HD Blu-Ray Movie Free Download, Watch Online Uncion X Fe Jesus A Cambiado Mi Lamento En Gozo Streaming.


text:
Chofer di bus ta purba pusha pa pasa y pick-up ta bin dal riba dje na Van Leeuwenhoekstraat
Diaranzon mainta a drenta informe di un accidente na e cruzada Van Leeuwenhoekstraat cu De La Sallestraat, mesora a dirigi un patruya na e sitio. Na yegada di e patruya a bin compronde cu e chofer di bus a subi e caminda pa pusha bay pero un pick-up a bay dal riba dje. Afortunadamente ningun hende a resulta herida pero si e flujo di trafico si a ser perjudica y tabata net den e oranan di trafico pisa pa bay school y trabao.


text:
Durante 4 dia largo, e federacion di tennis di mesa, A.T.T.A. a tene nan torneo di ping pong en conexion cu e celebracion riba Dia di Betico 2018. Ya for di siman pasa a cuminsa cu e categoria di dama y masters. Den e categoria di dama nos a haya na prome luga Mikayla Mathilda, sigui pa Zury Ruiz cu a keda na di dos luga mientras cu Joseline Boekhoudt a keda na di tres luga. Den e categoria Masters, e bataya tabata uno fuerte unda James Letren ta sorprende tur hende y ta logra keda na di prome lugar. Na di dos luga a termina Franklin Lopes mientras Alfred Leong a keda na di tres luga.
Dialuna e competencia a sigui den e categoriannan mas hoben cu ta e U11 y U15 esaki na Club Estrella. Den e categoria U11 nos a haya na prome luga e hobencito, Dylan de Leca, sigui pa su ruman Brandon De Leca cu a keda na di dos lugar y na di tres lugar a keda Nathan Lobo. Den e categoria U15, nos a haya Robert Dirksen cu a conkista e prome lugar sigui pa Bob Chung cu a keda na di dos lugar y Mikayla Mathilda cu a sali na di tres lugar. Diamars anochi e Copa Betico Croes 2018 a continua den e categorianan B Klas y Open Klas. Pa loke ta e resultadonan final mester bisa cu den B klas e prome lugar a bay pa Alfred Leong, mientras na di dos lugar a keda Wing Chow Leong y na di tres lugar a keda Mikayla Mathilda. Den e categoria Open Klas nos a haya na prome luga, Mario Lobo na di dos lugar Anndy Gomes y na di tres lugar ChingHo Chung.
Lotto, e Loteria di Aruba cu pa medio di Stichting Sportsubsidie Aruba cu a subsidia e eventonan deportivo ta felicita Aruba Table Tennis Association cu e torneo relaciona cu e Copa Betico 2018.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Boneiro: Diahuebs mainta trempan un caso lamentable ta keda registra den bario di Rincon. Personanan cu ta trafica na altura di Caya Sorsaca ta mira un homber benta abou den un cura di cas y no ta reacciona. A bati alarma na polis di biaha.
Patruya a presenta y a mira e situacion pero no mucho leu den e cas na Caya Sorsaca a bin encontra e curpa sin bida di un dama tambe. Aki nan ta bira conoci cu ta trata di un pareha unda ambos no tabata reacciona. Ambulance a presenta tog pa seguridad. A notifica pa dokter presenta na e sitio. Probablemente ta trata di un crimen pacional. Recherche ta investigando e cas.
Foto cortesia di Boy Antoin y Zamir Ayubi


text:
BRASILIA, Brazil- E compania petrolero Petrobras a presenta un propuesta unda cu e ta busca socionan pa entrega e control di cuater refineria situa den e regionnan noordoost y zuid di Brazil, cu tin un dimension “relevante den mercado”, segun e compania a informa.
E cuater refinerianan cu ta figura den e plan ta Abreu e Lima (RNEST) y Landulpho Alves (RLAN), den e parti noordoost Brazilero, sumergi den pobresa y Presidente Getulio Vargas (REPAR) y Alberto Pasqualini (REFAP), ubica den e parti sur di e pais, segun Petrobras a informa den un comunicado na e mercado financiero.
Den e propuesta ta inclui tambe cinco terminal asocia cu e dos refinerianan den zona noordoost, cual capacidad di procesamento ta yega 430 mil bari pa dia, y otro shete vincula na e dos plantanan den zuid, cu por procesa 416 mil bario pa dia.
Den e sentido aki, Petrobras ta propone pa duna 60% na su futuro socionan y asina keda cu 40% di e operacion den cuater refineria y diesdos terminal.
Petrobras a remarca cu e lo mantene su participacion di 100% den e otro refinerianan y 36 terminal cu e tin den e resto di e pais.
Si e deal bay door, Petrobras lo reduci su participacion den e mercado di refineria na Brazil for di 99% cu e tin actualmente te cu 75% segun e prevision di e compania mes.
E proyecto ta den cuadro di e programa di benta di activonan cu e empresa ta desaroya desde 2015, pa caba di sali di un crisis economico grave cu a bira pio cu e multiple scandalnan di corupcion den e compania.
E plan di desinversion tin como obhetivo tambe un reestructuracion profundo cu e intencion di reduci su tamaño y perdidanan cu na 2017, pa di cuater aña sigui, a yega na 446 miyon real (awendia 132 miyon dollar).
Pa e periodo 2017-2018, e compania estatal ta spera di bende activonan pa 21 biyon dollar, cu lo suma na e 13.6 biyon dollar obteni den e convenio anterior.
Fuente: https://www.elconfidencial.com


text:
ORANJESTAD - Pa 12:55 awe merdia melding ta drenta na maritiem via di Kustwacht cu nan lo a perde un persona riba lama cu mester a bay free dive na Pedernales. Pero pa 13:15 central di polis ta haya yamada cu nan a yega cu e curpa na Moomba Beach.
Personal di ambulance a yega na e sitio y a purba di reanima e persona pero envano. Pa 14:15 dr Texeir ta constata morto di e joven Omar L Kuiperi naci na Aruba 23 februari 1993. Causa di e morto ta hogamento. Omar tabata yiu di conocido comerciante y politico Norman Kuiperi y Monique van Emden y ruman di conocido deportista Joel Kuiperi.
Cuerpo Policial y NoticiaCla ta manda palabra di condolencia na famia di e fayecido.
ORANJESTAD – Diaranson e grupo di opleidingschool cu ta bezig cu zuil milieu lo ta 8 or mainta na Fisherman’s Hut. E grupo a kies e thema Coremento/stacionamento riba beach den distrito di Noord. DOW ta bay yuda e grupo cu nan proyecto pa stop e Coremento/stacionamento riba beach den distrito di noord.
ORANJESTAD – Polis a detene un homber cu a hinca un otro persona cu un sker. Segun vocero suplente di polis Liliana Rasmijn, awe diamars pa 12:02 di merdia central di polis a haya un yamada cu un persona masculino a caba di ser hinca cu un sker dilanti un parcela na Frankenstraat na Noord .A manda patruya di biaha na e parcela unda e prome cu a yega ta polis di motor unit . Mesora a pida pa ambulance mirando cu e victima ta tin un hinca na su pecho cerca di su curason. E victima a declara ken ta e persona cu lo a hinke y inmediatamente polis a cuminsa busca e sospechoso. Un rato despues polis di noord a detene e sospechoso na un parcela na turibana. Na e sitio di e sucedido a presenta departamento di recherche, BFTO y tambe slachtofferhulp.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD - Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
ORANJESTAD - Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
ORANJESTAD - Un rato pasa melding a drenta via Centrale Post cu un atraco a tuma luga na un percela na Noord. Na jegada di e patruya a bin constata cu 2 hende homber, cu ta papia spaño y a hasi uso di arma di candela lo mester a comete e atraco. Atraco Team ta bayendo na e sitio. Slachtofferhulp tambe a wordo poni na altura. Cualkier informashon jama nos tiplijn 11141 libremente.


text:
Fin di siman ultimo a tuma lugar e di 3 torneo di tennis Gamma IT Solustions. E torneo aki ta tuma lugar e prome weekend di cada luna organisa pa Tennisschool Omnibus riba e canchanan di Playa Linda Beach Resort.
E concepto di e torneonan Gamma ta cu 8 team ta hunga 2 wega pa dicidi cua nivel nan tin. E team nan ganador ta sigui den un grupo. E perdedornan tambe ta sigui den un otro grupo y ey nan ta hunga 3 wega. Asina tur hende ta hunga 5 wega di tennis.
E weekend aki e ganadornan tabata Aethielle Kelkboom y Manuel Muller. Na di 2 lugar Andrea Sainz y Sofie van Reek.
Den e otro grupo e ganadornan tabata Andrea van Hooff y Viola Frankova, di 2 lugar Olaf Stuve y Robert Andringa. Despues di cada torneo ta sera cu un bbq.
Bo tambe ta interesa pa participa? Inscribi bo mesa via http://omnibustennis.com/gamma
Bo no mester ta miembro di un tennisclub pa por participa. Pa mas informashon bo por check e facebook page di arubaomnibustennisschool.
E siguiente Torneo di Gamma lo tuma lugar ariba diasabra 6 di januari 2018 probablemente lo bai tin envez di bbq un cuminda diferente y oliebollen.


text:
Atencion: un aviso pa biento duro lo drenta na vigor mañan diasabra mainta 6 or te proximo aviso
Pronostico di tempo pa diabierna anochi: levemente te parcialmente nubla y generalmente seco. Den marduga y diasabra: parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 06:35 pm y lo sali mañan mainta 07:06 am.
Biento: modera te basta fuerte for di generalmente direccion oost;
forsa 4 te 5 (20 te 39 km/ora, 11 te 21 nudo). Den dia fuerte te duro, tin bes hopi duro den rafaga; forsa 6 te 8 (40 te 74 km/ora, 22 te 40 nudo)
Situacion general di tempo:
Den proximo 24 ora de bez en cuando mas nubia lo pasa riba e isla
cu principalmente den oranan di marduga y mainta trempan chens pa
un awasero pasahero. Sobra di dia tempo lo keda generalmente seco.
Condicion di lama:
Olanan di lama lo ta for di direccion oost cu haltura di 4 te 7 pia;
e olanan di mas halto lo ta na costa noord te noordwest di e isla.
Ta pidi usuarionan di lama pa tene cuenta cu e biento duro te hopi
duro cu lo bai supla den fin di siman..y…cu por hasi lama na
cierto puntonan bastante bruto…
Temperatura di superficie di lama: 25 grado celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 25 / 1.0
Sero blanco max 31 / min 26 / 1.4
Pronostico di tempo pa resto di fin di siman:
Parcialmente nubla cu un awasero pasahero.
Biento lo ta for di direccion generalmente oost y modera te basta fuerte;
den dia fuerte te hopi duro den rafaga;
temperatura max / min lo ta: 30/25


text:
Riba Dia di Betico, Aruba Tang Soo Do federation, conhuntamente cu tur e scolnan di Gihae Tang Soo Do Studio Aruba lo organisa Copa Betico Croes 2018. Esaki lo ta un torneo cu lo ensera Hyungs (forma libre) y weapon hyungs (forma cu arma). Participacion ta pa tur alumno cuminsando di 2.5 aña di edad. Ta spera un participacion masal di e atletanan afilia na e federacion di Tang Soo Do Aruba. E competencia ta programa pa cuminsa 9or di mainta y na e cas di Tang Soo Do, esta Emma School na Ayo. Aruba Tang Soo Do Federation ta un federacion hopi activo conoci pa su triunfonan sin lubida su actividadnan organisa riba tereno internacional.
Aña pasa e organisacion a host e di 16th World Tang Soo Do Regional Championship Aruba cual sin duda tabata ta un exito rotundo. E campeonato aki tabata di taya mundial mirando cu paisnan manera Puerto Rico, Costa Rica, Panama, Nicaragua, Hulanda y Merca, sin lubida nos propio atletanan di Aruba a participa na esaki. Es mas, Aruba a ricibi bishita di e Grandmasternan di World Tang Soo Do, Kwan Chang Nim Strong y Kwan Chang Nim Beaudion, como tambe Regional Director Master Wilfredo Burgos.


text:
ORANJESTAD - Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
E studiantenan Natasha Peterson, Vianney Coffie y Wesley Williams ta preparando nan tema tokante recohe azeta di cas. Azeta di cushina ta keda un molester pa medio ambiente y estudiantenan a pensa un dia di recohe azeta di cushina pa asina por hiba esaki recicla. E fecha di e accion di recohe sushi lo ta dia 2 juni 2018. For di 2:00 pa 4:00 di atardi. Na Centro di bario Brazil. Un peticion ta bai na nos comunidad cu mester tira azeta di cushina afo por pasa libremente dia 2 juni y entrega esaki na Centro di bario Brazil. Polis mes lo percura pa hiba esakinan recicla. Hunto nos por yuda cuida nos medio ambiente.
ORANJESTAD – Diaranson e grupo di opleidingschool cu ta bezig cu zuil milieu lo ta 8 or mainta na Fisherman’s Hut. E grupo a kies e thema Coremento/stacionamento riba beach den distrito di Noord. DOW ta bay yuda e grupo cu nan proyecto pa stop e Coremento/stacionamento riba beach den distrito di noord.
ORANJESTAD – Polis a detene un homber cu a hinca un otro persona cu un sker. Segun vocero suplente di polis Liliana Rasmijn, awe diamars pa 12:02 di merdia central di polis a haya un yamada cu un persona masculino a caba di ser hinca cu un sker dilanti un parcela na Frankenstraat na Noord .A manda patruya di biaha na e parcela unda e prome cu a yega ta polis di motor unit . Mesora a pida pa ambulance mirando cu e victima ta tin un hinca na su pecho cerca di su curason. E victima a declara ken ta e persona cu lo a hinke y inmediatamente polis a cuminsa busca e sospechoso. Un rato despues polis di noord a detene e sospechoso na un parcela na turibana. Na e sitio di e sucedido a presenta departamento di recherche, BFTO y tambe slachtofferhulp.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD - Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
ORANJESTAD - Un rato pasa melding a drenta via Centrale Post cu un atraco a tuma luga na un percela na Noord. Na jegada di e patruya a bin constata cu 2 hende homber, cu ta papia spaño y a hasi uso di arma di candela lo mester a comete e atraco. Atraco Team ta bayendo na e sitio. Slachtofferhulp tambe a wordo poni na altura. Cualkier informashon jama nos tiplijn 11141 libremente.
PALM BEACH - Un turista Mericano a hoga diahuebs na altura di Pelican Pier na Palm Beach. Vocero di polis Lito Lacle a confirma cu un tiki prome cu 4 or Central di Polis a haya e yamada cu un turista no tabata duna señal di bida na altura di Pelican Pier. Patruya y ambulance a yega na sitio di e sucedido. Pa 16.55 dr Texeir a constata morto di O.D. Earnshaw nasi na Estados Unidos 22 januari 1935. Slachtofferhulp a presenta y asina asisti e famia pa cu e tramitenan. Fiscal no a haya necesario pa tuma e curpa den beslag. Cuerpo Policial ta manda palabra di condolencia na e famia di e fayecido.


text:
Awe nos ta selebrá e fiesta di e 3 sabionan di oriente ku a bishitá Hesus.
E strea ku ta anunsiá Hesus su nasementu a paresé na e sabionan i a bai nan dilanti te kaminda Hesus tabata i a keda para eynan. Ora e sabionan a mira Hesus nan a kai na rudia i duna Hesus homenahe. Nan a saka nan regalonan, esta ora, mira i sensia present’É.
– Referensia Mateo 2:1-12
Awe Enzja nos ta pidi papa Dios duna bo sabiduria i pa semper E STREA mustra bo e kaminda pa bo por risibí tur e regalonan/bendishonan ku bo meresé.
Pabien Enzja!
– Mark & Inusha –
Gefeliciteerd tante Mien!
– Elique en Julianne –


text:
Oranjestad − Parlamentario Endy Croes a habri e conferencia di prensa di fraccion di MEP, deseando hopi forsa na famianan di e acto tragico cu a tuma luga ultimo dianan cual desde diamars a keda conoci, momento cu e otro baby di 3 aña a wordo localisa, pero lamentablemente sin bida.
Sigur ta algo hopi duro. Sin culpa ningun hende, nos sa cu e famianan ta pasando den momentonan hopi dificil, hopi doloroso y nos di parti di e fraccion di MEP, kier expresa na e dos angelitonan aki pa nan por sosega na paz y nan famia y henter e pueblo cu a wordo geshock. Pa e causa aki hopi forsa.
Prevencion di abuso
Laga nos tur hunto uni na e momentonan aki y di e manera aki nos por ta kisas e consuelo pa e dolor asina grandi cu e famianan ta pasando aden. Pueblo por ta sigur cu como parlamento y como gobierno, lo nos haci tur esfuerso di nos parti desde awor en adelante pa por cambia leynan necesario, duna toolsnan necesario na instancianan, pa asina por preveni y ring the bell na tempo, ora cu tin posibel casonan di interes. Claro e otro aspecto cu pueblo ta boga p’e, esta pa castigonan mucho mas pisa lo wordo canalisa adhunto. Sinembargo esey ya ta e parti despues cu algo a tuma lugar. Parlamento lo traha riba tur dos. Pero e parti primordial pa preveni, lo tin hopi mas atencion, segun Croes.
Melding
Nos tin entendi, cu berdad a haci melding. Si e melding ey no a cana su caminda corecto, cu e mucha tin tanto tempo sin bay scol y unda e comunicacion aki por a bay malo, investigacion lo determina. Tin compronde cu e mayor a busca caminda via Voogdijraad y a bay te abogado. Kier laga e investigacionnan tuma luga pa por tin cosnan mas concreto. No por ta asina, cu si haci melding y esaki ta tranca un caminda, of ta pa motibo di ley y toolsnan, cu directornan di cierto departamento no por actua of ta pa motibo di falta di personal cu e trabaonan necesario no por wordo haci y cu esaki a culmina den un acto tragico di un enbergadura asina grandi. Tur esaki, despues di investigacion lo por tin conclusionnan concreto pa por corigi unda mester wordo corigi.
Dentro di poco parlamento lo yama un reunion cu e ministernan concerni y tambe director di e departamentonan, asina lo formula kico exactamente lo por a bay mihor. Nos mester percura pa algo asina no sosode hamas y ta nos deber como representante di pueblo pa duna nos contribucion pa drecha e cadena di informacion cu mester core di un departamento pa otro pa asina por actua cu forsa di ley ora ta necesario pa preveni y proteha nos muchanan. Pueblo a duna nos un oportunidad pa traha y representa pueblo y pues ta nos deber di actua y no faya nos pueblo


text:
Recientemente tabata tin e gran final di Copa Betico 2018 organisa pa Arubaanse Voetbal Bond, A.V.B unda e ekiponan di Sv Estrella y Sv Dakota a topa otro. Sin duda dos ekipo grandi den historia pa loke ta Aruba su futbol a midi forza contra otro pa e prestigioso Copa Betico, celebrando asina e e fecha natal di e gran estadistica Arubano, Betico Croes awe den felis memoria.
Mester bisa cu e publico presente den e stadion Guillermo Prospero Trinidad na Dakot a gosa di un tremendo final di futbol di e dos ekiponan aki cu ta milita den e division di mas halto di Aruba su futbol. Den un tremendo partido Sv Estrella ta triunfa riba nan rival esta Sv Dakota ganando cu e score minimo di 1 – 0 y asina conkista e Copa Betico Croes pa di dos biaha den historia di e club. Esaki ta di dos biaha consecutivo cu Dakota ta cay venci den e gran final, anja pasa Britannia a gana e Copa y awor ta Estrella ta gana e Copa. Lotto, e loteria di Aruba cu pa varios anja ta un bon partner di Arubaanse Voetbal Bond kier a felicita e ekipo di Sv Estrella y e pueblo di Sta Cruz cu e titulo di Copa Betico Croes. Un pabien tambe ta bay na Dakota cu e keda como e sub campeon y sin lubida e federacion di futbol AVB cu e culminacion exitoso di e Copa Betico Croes 2018.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.
Sv Estrella campeon Copa Betico Croes 2018
Recientemente tabata tin e gran final di Copa Betico 2018 organisa pa Arubaanse Voetbal Bond, A.V.B unda e ekiponan di Sv Estrella y Sv Dakota a topa otro. Sin duda dos ekipo grandi den historia pa loke ta Aruba su futbol a midi forza contra otro pa e prestigioso Copa Betico, celebrando asina e e fecha natal di e gran estadistica Arubano, Betico Croes awe den felis memoria.


text:
ORANJESTAD - Corte den prome instancia a caba di condena e homber E.A.M.S (Erick Arturo Minguel Schneider ).(24) pa 12 aña di castigo incondicional pa asesinato. Fiscal a exigi 14 aña. Riba 21 di mei 2017, S. a tira un homber mata dilanti Olde Molen. Esaki ta e persona cu despues di 9 dia di a comete e acto, a entrega su mes na polis.
E ASESINATO
Manera ta conoci, riba e fecha ya menciona a drenta un melding 4:28 am na central di polis cu lo tin tiramento na Olde Molen. Na yegada di patruya ta bin topa cu un hende homber cu tiro na su curpa y no ta duna señal di bida den e parkeerplaats dilanti e luga. Ta pidi ambulance, pero na yega no por a haci nada ya cu e persona a fayece. Polis a bay over na cera rond di e luga di e sucedido y pa asina cuminsa cu e investigacion. Recherche di Noord y departamento forensico di polis a yega pa asina saca afo kico a pasa. Dr Texeir a constata morto pa 5:30 am
ORANJESTAD – Relaciona cu e sentencia di e siman aki di Fundacion Lotto pa Deporte contra minister di Deporte Dangui Oduber, varios persona den sector hudicial a reacciona cu asombro pa NoticiaCla riba e forma con un mandatario ta reacciona abiertamente contra un huez y e poder hudicial na Aruba. A haci esaki cu condicion cu no ta publica nan nomber y titulo. Fuera di e grupo aki, tin politiconan opositor cu tambe a haci nan remarke, pero den e caso aki, a haci esey cu intencionan politico mas bien.
ORANJESTAD – Pa cada biaha of dia of parti di dia cu gobierno no permiti of stroba e directiva di Fundacion Lotto pa Deporte pa haci su trabou, gobierno ta haya un multa di 2.500 florin, te na un maximo di 2.5 miyon florin. Asina huez a dicta den un sentencia diaranson den un caso cu e fundacion a entama contra gobierno di Aruba (lesa: minister di Deporte Dangui Oduber). Huez a haya legalmente proba cu despues di e sentencia di 7 di februari 2018, cu gobierno no a laga e fundacion haci su trabou (manera mester ta ) y a bay di acuerdo cu e fundacion pa impone un multa na gobierno si e continua stroba trabou di e fundacion. Algo cu normalmente huez no ta haci pasobra ta spera cu gobierno ta serio suficiente pa cumpli cu un sentencia di huez.
ORANJESTAD – Tur dos sospechoso di e caso di ladronicia y asesinato esta e Boneriano Jefferson E, y Po Sin F. a haya 20 aña di castigo di prison pa nan envolvimento den e caso. Fiscal a pidi 25 aña pero huez a reduci esaki cu 5 aña. Pues hunto a reparti 40 aña di prison pa e sospechosonan cu awe a keda sentencia como culpabel.
ORANJESTAD – Ex minister Paul Croes y 30 otro persona mester presenta dilanti mesa berde entre dianan 23, 24 y 25 di mei proximo. Esaki pa trata e caso Ibis den forma di un regie zitting. Vocero di ministerio publico Ann Angela a confirma pa NoticiaCla cu e fechanan aki ta reserva pa e caso aki, unda cu huez lo tende si defensa di e sospechosonan y OM tin pregunta pa investigacion, y palabra nan. Ademas lo stipula fecha pa trata e caso aki den contenido riba un fecha mas despues. E caso ta trata sospecho di soborno, falsificacion di firma y fraude, cometi pa tanto e ex mandatario como e otro sospechosonan.
ORANJESTAD – Corte a ordena Uitvoerings orgaan AZV pa paga gastonan medico di Baby Lunah na Merca, tanto esun di e caterisatie di december ultimo, como e siguiente tratamento cu ta sigui e proximo lunanan. Asina e sentencia di 17 pagina ta zona cu ta un otro victoria pa Baby Lunah y su mayornan. Loke cu nan no a logra, ta pa AZV cubri gasto di e ambulance flight pa Merca pa a atende e conferencia medico unda cu Lunah lo a haya un inspeccion. Huez a rechasa tambe e demanda contra minister di Salud. Y finalmente, huez a ordena AZV carga gastonan di e caso.
ORANJESTAD – Corte a ordena gobierno di Aruba pa dentro di dos siman mas tarda, (sigui) blokea e tereno entre The Mill Resort y e ex ‘House of Cheng’. Solamente cu e biaha aki e mester wordo haci cu entre otro bloki grandi, y no solamente baricada di DOW. Asina huez a dicta den un sentencia den e caso sumario cu Aruba Birdlife Conservation (ABC) a cuminsa contra gobierno. Ademas huez ta prohibi gobierno pa otorga e tereno den erfpacht pasobra e ta viola e destinacion di e tereno cu ta protegi pa e Ruimtelijke Ontwikkelings Plan (ROP), cu ta vigente te 2019. E partido demanda The Mill, no ta valido ya cu a determina cu e compania den su forma registra na Camara di Comercio ta falliet.


text:
ORANJESTAD - Gobierno di Aruba, diamars ultimo a ricibi notificacion di UNHCR cu ta e comision di Nacionnan Uni cu ta trata cu e tema di refugiado. E notificacion aki a causa hopi conmocion mundialmente ora cu a toca e tema di refugiado.
Cualkier Kb Cu Bin, Ta Culpa Di Gobierno Di Mike Eman
ORANJESTAD - Cu confiansa nos ta sali di e abismo financiero. Diaranson a habri cu noticia falso cu medionan liga na e partido di AVP a plama rond sin base y pa trece confusion un biaha mas den comunidad.
Prueba con AVP ta gaña riba dekkingsgraad di APFA
ORANJESTAD - Parlamentario Endy Croes a desenmascara Marlon Sneek y AVP: Parlamentario Endy Croes a baha fuerte riba Parlamentario Marlon Sneek den su ultimo conferencia di prensa cabando asina cu e credibilidad di Sneek y AVP.
E Minister di Husticia di mas incapaz cu Aruba a yega di conoce tabata Arthur Dowers
ORANJESTAD - Ta increibel pa mira con e ex-ministernan di AVP ta haciendo saltonan mortal den e ultimo dianan aki, caminda entre otro e ex minister di Husticia, Arthur Dowers cada dia ta birando mas desespera y frustra.
MEP a laga na 2009 un total di 327 barco crucero y na 2016 bou maneho di AVP esaki a cera cu 307 “calls”
ORANJESTAD - Parlamentario Endy Croes durante su ultimo conferencia di prensa a baha fuerte riba partido AVP y su Parlamentarionan cual personalmente e ta considera hopi zwak y di peso pluma.
Pa Februari 2018 Aruba A Ricibi 85.017 Bishitante ‘Stay-Over’
ORANJESTAD – Entrada Pa Camber Di Hotel (Revpar) A Aumenta Cu 13.3% Compara Cu Februari 2017. Aruba a yama bonbini na un total di 176.488 bishitante ‘stay-over’ pa e prome 2 luna di 2018.
A logra deseo di pueblo y trece claridad riba contractonan abusivo di e gobierno anterior y a logra kibra mayoria
ORANJESTAD - Parlamentario Endy Croes durante conferencia di prensa dialuna mainta a recapitula e prome 100 dianan desde formacion di gobierno.


text:
Rangernan di Parke Marino Nashonal di STINAPAa risibí un tep di Lorenzo Mittiga tokante un reda grandi ku tabata drif den Boka di Lac i a bai pega riba ref. Rangernan di Marke Marino a saka e reda for di laman. Si e reda keda den laman un m‘mònster asina por kousa daño grandi na koral i mata kreashonnan di laman pa hopi aña. Tambe e por kousa daño na botonan. Danki na Lorenzo pa inform’a STINAPA tokante esaki. Ku yudansa di hendenan
manera Lorenzo STINAPA por kuida ref i naturalesa. Riba e foto momentu ku rangernan ta saka e reda for di laman.
Reda grandi den Boka di Lac
Rangernan di Parke Marino Nashonal di STINAPAa risibí un tep di Lorenzo Mittiga tokante un reda grandi ku tabata drif den Boka di Lac i a bai pega riba ref. Rangernan di Marke Marino a saka e reda for di laman. Si e reda keda den laman un m‘mònster asina por kousa daño grandi na koral i mata kreashonnan di laman pa hopi aña. Tambe e por kousa daño na botonan. Danki na Lorenzo pa inform’a STINAPA tokante esaki. Ku yudansa di hendenan


text:
Curriculum ontwikkeling
Curriculum development
Seccion Desaroyo di Curiculo di Departamento di Enseñansa Aruba a lanta na 1986 cu e meta pa percura pa material educativo cu ta tene cuenta cu e mucha cu ta biba na Aruba. Cu tempo e seccion a crece y a percura tambe pa e metanan nucleo pa enseñansa primario y pa e terminonan final pa enseñansa avansa y profesional.
Tareanan general
Desaroyo di meta (leerplanontwikkeling)
- Desaroyo di e documentonan cu ta contene metanan final (eindtermendocumenten, kerndoelen)
- Revision di e documentonan aki
Riba e tereno aki ta desaroyando metanan nucleo pa Enseñansa Primario y ta revisando metanan final pa Enseñansa Secundario General, Enseñansa Profesional Basico y Enseñansa Profesional Intermedio.
Desaroyo di material (leermiddelenontwikkeling)
- Desaroyo di material pa scol
- Desaroyo di liña di siñamento (leerlijn)
- Desaroyo di material di sosten (c.d.,video, etc)
- Traduccion di material existente
Seccion Desaroyo di Curiculo (t)a desaroya material pa Enseñansa Preparatorio (e.o. Hulandes, Ingles, Spaño, Traduccion/Adaptacion LVS), Enseñansa Regular (e.o. Lesamento Inicial, Idioma, Matematica, Ingles, Spaño) y Enseñansa Special (e.o. Siña Lesa – un metodo di lesa y skirbi, Mediles – un metodo di idioma).
Catalogo digital
Ya pa mas cu 30 aña Departamento di Enseñansa ta desaroya material educativo pa diferente tipo di scol na Aruba. Como refleho di e esfuersonan desplega a publica na aña 2017 un catalogo cu ta contene un lista amplio di tur publicacion y material produci. E catalogo ta obtenibel den forma digital:
Den e submenu (links) tambe por haya mas informacion di e diferente proyectonan pa Enseñansa Primario (kleuter y basis), Enseñansa Secundario General, Enseñansa Profesional Basico, Enseñansa Profesional Intermedio y otro proyectonan cu seccion Desaroyo di Curiculo di Departamento di Enseñansa Aruba ta colabora cu ne.
Info / Contact
DEA > Desaroyo di Curiculo – Curriculum OntwikkelingScroll To Top


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Juliana na trabou
Elis Juliana i su amigu dokumentalista Salomon Rubens Elis Juliana ta un dokumentalista pasobra el a kolekshoná hopi dokumento, inkluyendo artefakto. Un dokumento ta kualke opheto ku ta kontené informashon. El a konsiderá e ophetonan akí material balioso i a deskribí nan di tal manera ku despues tabata posibel haña nan i nan informashon korespondiente bèk na un manera efikas. Sin preparashon komo tal, el a desplegá aktitut di un bèrdadero dokumentalista i diseñá su mes sistema di palabra klave ku ta hasi posibel buska na un manera organisá.
Juliana a mustra konsiensia i deskribí no solamente un aspekto di opheto, maske esaki tabata dominante. Tur aspekto spesífiko dje opheto e tabata deskribí, hasiendo e opheto mas asesibel i útil pa uzadónan. Difushon dje material ta e siguiente kriterio ku kua e dokumentalista akí a kumpli, manera e kantidat respetá di publikashon di dje ta ilustrá. Entre nan, e impreshonante kolekshon di potrèt di dje i Brenneker ku ta konsistí di míles di potrèt riba un gran variedat di tópiko. Dokumentashon ta masha importante pa trabou sientífiko. Ku e trabou akí Juliana a proba su mente sientífiko i krea pa otronan un base sólido di dato pa inbestigashon, garantisando material pa studia pa aña i generashonnan benidero.El a hasi trabou di banguardia i emansipashon, elevando material konsiderá sin importansha na nivel di inbestigashon sientífiko.


text:
Protestantismo
Protestantismo ta un di e tres divishonan grandi den Kristianismo. E ta un movemento ku a kuminsa na parti nort di Oropa den e siglo 16 komo un reakshon kontra e doktrinanan i praktikanan di e Misa Katoliko Romano. E doktrinanan di e varios denominashonan anto no-denominashonan Protestant ta varia, pero kasi tur su doktrinnan ta unanimamente justifiká e grasia dor di fé anto no dor di akshonan, konosi komo Sola Fide, e pastoridat di tur keredonan, anto e beibel komo e ultima autoridat den fé i orden, konosí komo Sola Scriptura, ku ta latino pa 'dur di skriptura so'.


text:
Ayera nochi, 9 di Mart 2017, e koalishon di MPB-Raphaela-Bernabela a yega na un akuerdo ku partido UPB pa amplia e Koalishon di 5 asiento pa un koalishon di 6 asiento konsistiendo di Partido MPB, Frakshon Raphaela, Frakshon MPB i Partido UPB.
E koalishon nobo tin un base amplio i lo garantisa un mayoria kontinuo den konseho insular te ku final di e periodo di gobernashon aki na Mart 2019.
E gobernashon aktual aki lo kontinua ku e gobernashon aktual pero lo bai traha rapido ariba puntonan di prioridat ku konhuntamente lo keda indentifika.
Tambe mester menshona ku partido MPB ayera tardi 9 di Mart a reuni ku kandidatonan di MPB i a haña aprobrashon di tur kantidato ku tabata presente, ku ta un gran mayoria, pa no eksklui ningun Frakshon i/o ningun partido politiko pa por yega na un koalishon mas amplio
Akuerdo di Koalishon Amplio MPB-Raphaela-Bernabela-UPB
Ayera nochi, 9 di Mart 2017, e koalishon di MPB-Raphaela-Bernabela a yega na un akuerdo ku partido UPB pa amplia e Koalishon di 5 asiento pa un koalishon di 6 asiento konsistiendo di Partido MPB, Frakshon Raphaela, Frakshon MPB i Partido UPB.


text:
by LocoGamer | Apr 14, 2018 | Nintendo, Top News, XboxOra Microsoft a anuncia nan big effort pa uni tur e versions di Minecraft via cross-play, nan a confirma tambe cu tur players riba cualkier console por sign into un Xbox Live account, te hasta riba Nintendo Switch. E compania a laga sa cu nan lo bay un stap mas y bo...
by LocoGamer | Nov 22, 2017 | Nintendo, PC, Playstation, Top News, XboxE Super Duper Graphics Pack y e Switch cross-play pa Minecraft ta haya un delay te 2018. E expansion a wordo conoci den juni durante E3’17. E optional DLC lo trece miho lighting, textures y mas riba e basisversie di Minecraft. Lastimamente Mojang a laga sa durante...
by LocoGamer | Jun 17, 2017 | Nintendo, PC, Playstation, Top News, XboxE3 2017 por a caba, pero ainda tin mas news ta drentando over di games y DLC. Akinan nos ta bay papia untiki over di e news nan aki. Sony Ta Contra Cross-play Nos lo cuminsa cu Sony su response over di Cross Play y kico Microsoft ta pensa di esey. Si boso nan no sa,...
by Jammie | Jun 15, 2017 | Nintendo, Top NewsE3 2017 a yega su final cu e ultimo “conference” di e aña aki cual tabata esun di Nintendo. Nintendo su Direct tabata basta short, rond di 25 minuut so, dus nos lo aanpak esaki untiki otro y djis mustra tur e trailers nan dibiaha riba e pagina aki. E...
by LocoGamer | Jun 12, 2017 | Top News, XboxE3 2017 a cuminsa caba cu ayera su conference di EA unda nos a wak mas cos di Battlefront II, Battlefield su DLC nobo y tambe Need for Speed Payback. Awe ta un otro dia di E3 y nos a wak e di dos conference cual tabata esun di Microsoft. Tabata tin hopi cos cu a...


text:
Diabierna a tuma luga den Corte di Prome Instancia, e caso contra di D.A., M.P., L.R.S., A.C.P. A.V.Z., kendenan ta sospechosonan den e atraco ariba Hulpbestuurskantoor na Savaneta y tambe di e joyeria Little Europe. E caso a keda trata den forma di Pro Forma.
D.A. ta wordo acusa tanto den e caso di atraco ariba Hulpbestuurskantoor Savaneta y tambe di a tira atraco ariba un joyeria. Segun su abogado, den e caso di atraco di joyeria, ainda nan no a haya e stukkennan pa e por prepara su defensa y no por bisa cu si falta ainda pa investiga.
Hues a bisa cu door cu ta trata di un caso hopi grandi y mirando e seriedad di e caso, e ta propone pa trata tur dos caso separa. Pa loke ta trata e atraco ariba joyeria, D.A. su caso lo wordo trata dia 27 di November pa 9 or di mainta. Pero A. lo mester presenta den corte tambe pa asina trata su caso di atraco ariba Hulpbestuurskantoor. Esey lo tuma luga dia 28 y 29 di November 2017.
Pa loke ta trata e acusadonan M.P., L.R.S., A.C.P. y A.V.Z., nan ta wordo sospecha di a comete e atraco ariba Hulpbestuurskantoor Savaneta, hunto cu e acusado D.A. E caso aki di e atraco ariba Hulpbestuurskantoor Savaneta lo wordo trata den Corte dia 27, 28 y 29 di November 2017.


text:
Kralendijk - Djabièrné 1 di desèmber ta Dia Mundial di Aids. Mundialmente riba 1 di desèmber tur aña ta pone atenshon na e malesa aki.
Pa hopi aña kaba tin un lucha kontra e malesa aki. Diferente organisashon ta bringa pa kaba ku e stigma i isolashon di persona nan ku AIDS i prevení infekshonnan nobo ku HIV. Tin posibilidatnan pa prevení infekshon i tin kada bes mas posibilidatnan pa bon tratamentu. Awor e tempu a yega pa tur hende ta na altura di esaki i pa nos laga hóbennan krese i lanta sin HIV i AIDS.
Na Boneiru tambe ku regularidat ta duna atenshon na prevenshon di HIV i AIDS, pero tambe na kombatimentu di e tabú ku tin rondó di e malesa aki. Dòkternan di kas ta ofresé nan pashèntnan tèst, enseñansa ta agregá e tema den programanan di enseñansa i pa medio di un kampaña den medionan di komunikashon ta hasi yamada na hóbennan pa bira konsiente di e riesgonan. Bo ta seksualmente aktivo? Usa kondon i bai hasi tèst.
Departamentu di Salubridat Públiko ta kordiná i sostené e akshonnan aki. Prevenshon di infekshon ta e mihó manera pa para plamamentu di HIV. Komportashon seksual seif bo tin den bo mes man. P’esei, si bo ta seksualmente aktivo, sòru pa bo tin relashon seksual seif i pa bo ta konsiente di e riesgonan di hasi sèks na un manera ku no ta seif.
Na Boneiru e siman di Dia Mundial di Aids a haña e nòmber di ‘HIV Awareness Week’ – Siman di Konsientisashon tokante HIV. Pa e siman aki e aña aki fundashon EQ a organisá un programa ku diferente aktividat. Riba e página di Facebook ‘EQ Bonaire’ bo ta haña e programa pa e ‘HIV Awareness Week’.
Hendenan ku tin HIV òf AIDS ta hendenan meskos ku abo i ami. Respetá tur hende, ku òf sin e enfermedat.


text:
E mucha muhe Kardelen, di shete aña, cu diadomingo pasa a wordo tira pa su tata, a fayece ayera. Asina autoridadnan policial a informa ayera. E mucha muhe mes tabata biba na Amsterdam, pero a wordo haya gravemente herida den un cas na Beatrixstraat, na Halfweg, despues cu su tata a los tiro riba dje.
E tata Halil A di 41 aña di edad a los tiro riba su yiu pa despues tira su mes mata. Un conoci di e famia, cu a pidi pa keda anonimo, a bisa cu e tata no a keda mucho bon despues di e divorcio. Despues di un caso den Corte, a keda dicidi cu e tata no tabata tin mag di wak su yiu mas.
E tata tabatin hopi tempo ta menasa di tuma vengansa riba e mucha. Comunidad Turco a reacciona di shock y tristo cu noticia di morto di e criatura inocente
“E tata no kier a sigui biba sin su yiu. E mucha tabata su tur cos. Nos no ta compronde pakico el a herida su yiu. E mucha lo wordo hiba Turkia, caminda e lo wordo dera”, segun e conoci.
Mucha muhe di 7 aña cu a keda tira door di su tata a fayece
E mucha muhe Kardelen, di shete aña, cu diadomingo pasa a wordo tira pa su tata, a fayece ayera. Asina autoridadnan policial a informa ayera. E mucha muhe mes tabata biba na Amsterdam, pero a wordo haya gravemente herida den un cas na Beatrixstraat, na Halfweg, despues cu su tata a los tiro riba dje.


text:
ORANJESTAD - Diahuebs awor dia 5 di januari lo tuma luga un reunion solemne den Parlamento di Aruba, pa yama bon bini na e di 4 Gobernador pa pais Aruba. En conexion cu esaki, desde 8:00 am te cu 11:00 am lo cera parti di L.G. Smith Boulevard y Oranjestraat. Ta bon pa automobilistanan tene bon cuenta cu esaki pasobra por spera fila of cayanan den centro di Oranjestad mas ocupa.
Cuerpo Policial Aruba ta anuncia cu lo cera L.G. Smith Boulevard direccion pariba for di Ex-DOW mita caminda (halve afzetting) y na crusada di Royal Plaza. Lo cera L.G. Smith Boulevard direccion pabou na crusada di Adriaan Lacle Boulevard, George Madurostraat, Irenestraat, Maria Christinastraat, Caya Ernesto Harms mita caminda (halve afzetting) y e crusada completo di The Cinemas. Tambe lo cera Oranjestraat for di L.G. Smith Boulevard te cu Wilheminastraat. Tene cuenta cu pa bay Renaissance Seaport lo mester uza e banda pariba di L.G. Smith Boulevard.
ORANJESTAD – Diaranson e grupo di opleidingschool cu ta bezig cu zuil milieu lo ta 8 or mainta na Fisherman’s Hut. E grupo a kies e thema Coremento/stacionamento riba beach den distrito di Noord. DOW ta bay yuda e grupo cu nan proyecto pa stop e Coremento/stacionamento riba beach den distrito di noord.
ORANJESTAD – Polis a detene un homber cu a hinca un otro persona cu un sker. Segun vocero suplente di polis Liliana Rasmijn, awe diamars pa 12:02 di merdia central di polis a haya un yamada cu un persona masculino a caba di ser hinca cu un sker dilanti un parcela na Frankenstraat na Noord .A manda patruya di biaha na e parcela unda e prome cu a yega ta polis di motor unit . Mesora a pida pa ambulance mirando cu e victima ta tin un hinca na su pecho cerca di su curason. E victima a declara ken ta e persona cu lo a hinke y inmediatamente polis a cuminsa busca e sospechoso. Un rato despues polis di noord a detene e sospechoso na un parcela na turibana. Na e sitio di e sucedido a presenta departamento di recherche, BFTO y tambe slachtofferhulp.
ORANJESTAD - Awe diabierna madruga pa mas o menos 00:50 durante control di nos costanan door di Kustsurveillance ( polis y douane) a bin topa cu un auto staciona pariba di farro. Ta asina cu personal di kustsurveillance a bay over na controle. Pafo di e auto para ta e homber inicial H y su señora. Ta trata di un auto Kia Cerato color blanco.
ORANJESTAD - Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
ORANJESTAD - Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
ORANJESTAD - Un rato pasa melding a drenta via Centrale Post cu un atraco a tuma luga na un percela na Noord. Na jegada di e patruya a bin constata cu 2 hende homber, cu ta papia spaño y a hasi uso di arma di candela lo mester a comete e atraco. Atraco Team ta bayendo na e sitio. Slachtofferhulp tambe a wordo poni na altura. Cualkier informashon jama nos tiplijn 11141 libremente.


text:
E
aña aki ta kumpli 150 aña ku a abolí sklabitut den Reino Hulandes promé di yüli
1863. E atenshon ku tin pa e fecha aki na Hulanda a pari hopi fruta. Tula the
Revolt , e pelíkula internashonal tokante nos lantamentu di katibu por ehèmpel
tin su estreno yüli awor. Pero kiko di nos mes hendenan? Paso e fecha promé di yüli
no tin masha nifikashon pa nos hendenan. Na Kòrsou no ta hasi masha ku e fecha ei.
Akinan ta e lantamentu di katibu di 1795 ku a kuminsá 17 ougùstùs ta inspirá pa
para ketu na historia di sklabitut. Na Sürnam al kontrario promé di yüli ta un
dia di fiesta grandi, pa basta aña kaba.
Djaweps
30 mei awor lo presentá plannan na Kas di Kòrsou na Den Haag. Valika Smeulders
lo duna un charla basá riba su estudio di manera di para ketu na sklabitut na
Ghana, Sürnam i Kòrsou.
Mas
di 10 aña kaba Sürnamnan bibá na Hulanda a logra pone e fecha 1 yüli riba
kalènder ofishal aki tambe. Ta p’esei tin tantu kos aña aki i no por ehèmpel na
1995, ku a selebrá 200 aña di Lantamentu di Katibunan tantu na Kòrsou komo un
tiki aki na Hulanda. Munisipio Amsterdam
a pone plaka disponibel pa durante e aña aki ‘Stimulá mas tantu hende posibel
na Hulanda, pero sigur na Amsterdam, pa para ketu na e parti skur aki di nos historia
komun, selebrá libertat hañá promé di yüli i traha na un futuro huntu igual i
sin diskriminashon.’ .Awe mainta wethouder Andre van Es di Amsterdam den un
desayuno ku prensa a pone énfasis na esaki. Su fundashon Slavernijherdenking
2013 tin e enkargo pa kordiná tur aktividat e aña aki.
John
Leerdam ku ta miembro di e direktiva di Fundashon Slavernijherdenking 2013 a purba inkorporá nos
hendenan tambe den e selebrashon. Último añanan aki a kuminsá lanta un tiki
interes pa 1 yüli na Kòrsou pero e no tin masha forsa. No por kompar’é ku e
nifikashon ku Dia di Tula, manera sa yama 17 ougùstùs tin pa Kòrsou.
Katibu di Shon na Amsterdam
Pa
lanta mas interes Leerdam a boga pa tin algun aksènt antiano promé di yüli
awor.
Mainta
tin e konmemorashon ofishal na Oosterpark na Amsterdam, pero anochi den
Stadschouwburg tin estreno di Katibu di Shon, e promé ópera na Papiamentu di
Tania Kross. E kantante nase na Korsou a tuma inisiativa pa traha un ópera na
Papiamentu tokante sklabitut. A basa e obra riba e novela Katib’i Shon di Carel
de Haseth i eksperenshanan personal di Tania Kross. Randal Corsen a areglá e ópera
ku ta primintí di bira algu eksepshonal. Di e manera aki ta purba di haña nos
hendenan interesá pa bishita algu promé di yüli. Opera no ta un disiplina masha
popular pero ta un komienso.
Pero
komo ku henter aña e fiesta di hubileo ta sigui, a sòru pa dia 17 di ougùstùs,
dia di Lantamentu di Katibu di 1795 tambe tin algu,. E aña aki e konmemorashon
ofishal ta tuma lugá durante Grachtenfestival na Amsterdam. Paso banda di 150
aña abolishon di sklabitut Amsterdam ta selebrá tambe 400 aña di eksistensha di
e famoso kanalnan na Amsterdam manera Herengracht in Keizersgracht. E kasnan ku
ta duna e kanalnan aki nan grandesa tin un lenk direkto ku sklabitut: hopi doño
di e kasnan aki a gana nan plaka ku bendementu di katibu. P’esei sigun Leerdam
ta bon ku durante selebrashon di e 400 añanan aki, para ketu 17 ougùstùs na e lucha
ku Tula a kuminsá e fecha ei. Rumannan
Martina lo tin un konsierto i Izaline Calster lo presentá su obra teatral
musikal basá riba e leyenda di Buchi Fil I Mosa Nena.
Banda
di músika lo tin mas asento di Korsou i nos islanan durante e aña aki. Durante
e desayuno awe mainta por ehèmpel Olga Orman di Simia Literario a duna John
Leerdam un ehemplar di nan buki di poesia Topa Tula ku a sali e aña ki. (potret)
Ta
spera ku tantu atenshon e aña aki pa sklabitut resultá den mas atenshon di públiko
general na Hulanda, e Hulandesnan pa e historia aki.


text:
ORANJESTAD – E forma con departamento veterinario ta pone cacho y pushi drumi, ta cuestionable. Como tal un di e fundacionan cu ta rescata bestia riba caya, Crijojo Trappers ta protesta diamars atardi 5’or na e ‘popularmente’ yama Kill Cage of ‘Afmaakhok’ di veterinaire dienst na Wayaca. E meta segun e lider di proyecto Mervine Kock, ta pa concientiza nos hendenan kico ta tuma lugar eynan y pa trece cambio na e proceso cu ta pone e bestianan drumi. Asina Kock a bisa den e programa NoticiaCla LIVE riba Facebook.
CUESTIONABEL
Segun Kock, nan tin video y informacion cu e forma con ta pone e cachonan y pushi drumi na e sitio, ta inhumano. Videonan obteni y cu posiblemente a wordo saca clandestinamente, lo ta mustra formanan no corecto cu ta opera ora cu ta pone e bestianan aki drumi. Kock, den e programa, a uza como ehempel e caso di e hoben cu tabatin centenares di cacho na su cas y unda cu e departamento di veterinario a yega y inyecta e cachonan y pushi unda cu ta, contal cu nan drumi. Y segun Kock, si bo no hacie corecto, e bestia ta muri berdad, pero di un manera hopi malo. E no por a confirma si den e programa, si manera nan a haci na e cas ey, cu si ta asina ta hacie tambe na servicio veterinario.
PROTESTA
Loke cu Kock y su grupo kier logra diamars atardi, ta pa simplemente concientiza esnan cu ta encarga, cu e forma pa haci e trabou, mester ta mas humano y segun regla internacional. Nan kier tambe ta sigur cu cosnan enberdad ta sosode segun ley. Tanten cu nan no por mira y comproba pa nan mes, nan no ta kere e loke ta wordo bisa. Nan kier entre otro pa bin cierto cambionan na vigor, cu ta entre otro evita cu ora cu hende trece cachonan y pushi den p.e fin di siman, cu nan ta pasa un weekend trankil cu awa y cuminda, prome cu haya nan dialuna pa pone drumi. Ademas kier sigura cu tin guidelines cu ta wordo usa ora di pone cachonan drumi. Awor nan no tin e garantia y siguranza ey. Como parti di nan operacion diamars, for di mainta 10’or nan lo ta eynan pa bay cu tur cacho y pushi cu wordo laga eynan, y wak si nan por yuda nan cu sterilizacion y ubicacion di un hogar nobo. E bestianan aki ta termina eynan pasobra e doñonan no por wak mas pa nan, pa cualkier motibo. Entre 4000 pa 5000 cacho y pushi ta wordo deposita eynan tur aña (e tabata 8000 algun aña pasa) na e kill cage.
FUTURO
Pa Kock, ta conciente cu e kill cage lo no disparce awor, y no mester tampoco, contal cu e proceso cu ta uza pa pone e bestianan drumi, ta sosode di un forma humano. Eventualmente despues di algun aña di concientizacion, ta spera si cu por elimina e cage aki. Ta netamente pasobra nos hendenan no ta conciente y of no kier siña con pa ta doño responsabel di bestia, cu a surgi e necesidad di e kill cage. Ta intencion di e grupo pa concientiza tur hende con pa anda cu bestia, y finalmente para e operacion despues di algun aña di e kill cage.
FAMA
E problema pa Aruba, ta cu pa hopi aña, cada pasa tempo ta surgi un of otro video of raportahe riba rednan social di casonan di bestia maltrata na e kill cage. Esaki ta subi internet y ta bin den bista di entre otro turistanan cu ta haya repudio di Aruba y ta evita di bin nos isla pasobra ‘nos no sa con pa deal cu bestia’. Hopi biaha hende ta bisa cu e forma con bo ta trata bo bestianan, ta e forma con bo ta trata hende y anda. Y esey ta causando un propaganda hopi malo pa Aruba, specialmente pa e hecho cu nos ta un isla turistico. Y e tipo di propaganda ta sumamente negativo pa nos isla. Y e departamento concerni ta conciente di esey, te pa nan a pone un conferencia di prensa un dia prome cu e protesta, pa purba spin e parti negativo den uno positivo cu informacion valioso di con realmente ta anda cu e bestianan ora di pone nan drumi.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
ORANJESTAD – Un biaha mas un contratista trahando riba e proyecto di Watty Vos Boulevard a causa daño na un cabel principal, causando un storing riba e servicio di internet y cable. Esaki a pone cu for di atardi tempran, varios barrio na Aruba a keda perhudica, sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. Anochi laat ainda e situacion no a remedia pa e habitantenan aki.
ORANJESTAD— Aruba Tourism Authority (A.T.A.) tabata anfitrion di un grupo di operador di biahe for di Latino America den cuadro di e conferencia LAPMA 2018 y ta satisfecho cu e encuentro. E tipo di encuentronan aki ta forma parti di A.T.A. su vision y plan di maneho pa sigui diversifica nos mercado y acentua e autenticidad di nos producto Aruba. Segun ATA, e participantenan a keda masha impresiona cu e avancenan cu Aruba a conoce na nivel di infrastructura y mercadeo, y tambe ta entusiasma pa loke tin planea den futuro, riba termino corto, mediano y largo.
ORANJESTAD – Director di WEB no ta kere cu asunto di perdemento di coriente ta ‘sosodiendo di mas’. “Mi no ta kere” Luis Oduber a bisa NoticiaCla durante un conferencia di prensa e siman aki. E ta un reaccion riba declaracion di prome minister y alavez minister di energia Evelyn Wever Croes cu a bisa e mesun mainta cu e tambe ta haya cu e situacion ta fastioso. Como tal Wever a bisa cu a pidi un investigacion pa wak kico ta pasando cu e problema di coriente ‘ta birando mucho frecuente”. Oduber a repasa cu ta 3 biaha coriente a bay di e forma ey, esta 2 luna pasa cu un ‘brown out’ y dos aña pasa cu Aruba a conoce su ultimo blackout.


text:
ORANJESTAD – E actual CEO presidente saliente di Aruba Hotel & Tourism & Hotel Associaction (AHATA) Jim Hepple ta keda Aruba despues cu e baha di su funcion na juni. Desde cu e asociacion a anuncia diadomingo den un anuncio cu Tisa LaSorte ta bira e proximo CEO, a surgi e pregunta kico ta pasa cu Hepple. NoticiaCla a compronde di Hepple mes cu e no ta bay ningun caminda, pero ta keda Aruba. Asina e ta desmenti rumornan cu e lo tin interes di establece su mes bek na Corsou.
FUTURO
Den un reaccion cortico pero hopi cla pa e portal aki, Hepple a reacciona y confirma si un rumor, cu ta cu e lo cuminsa cu su labornan nobo na Universidad di Aruba na mei. No a bisa den ki capacidad pero ta conoci cu e lo bay traha den e ramo di enseñansa pa cu turismo y sector hotelero.
CORSOU
Pa loke ta e parti di Corsou, Hepple a desmenti e paso aki. “Mi a wordo acerca pa Corsou durante e ultimo añanan, pero a compronde cu nan ta den proceso pa apunta un CEO nobo” Hepple a cuminsa na bisa. “Y mi no tin ningun interes den e funcion ey” Hepple a bisa. E pensamento ey a bin debi cu den pasado caba el a yega di traha y biba na Corsou unda cu e tabata na cabes di Curacao Tourist Board (CTB) entre mei di 2001 pa augustus 2005. Tabatin rumor cu e lo ta hayando un contract pa biaha 2 dia pa siman pa Corsou, pero esey awor tambe a keda desmenti pa Hepple.
RESIDENCIA
E portal aki a compronde cu e ta trahando pa haya su residencia pa Aruba y falta algun aña so pa logra esaki. Y Hepple a confirma su amor pa Aruba. “Mi ta gusta biba na Aruba y mi ta anticipa pa sigui contribui na e comunidad di Aruba den cualkier forma cu mi por” Hepple a finalisa bisando.
ORANJESTAD - Sr. Mario Alcaldo Croes – mihor conoci como Aiky Croes a pasa su gasoline dealership di Savaneta pa su ruman homber Rudy Croes. Durante un evento recien, FMSA a reconoce e dos personanan aki den un ceremonia special. Sr. Croes a inicia su carera den Colony na an?a 1960, como empleado di e gas stacion di su tata Sr. Francisco C. Croes y por ultimo como dealer di e stacion di gasolin na Savaneta, awor conoci como Citgo Savaneta. Un carera di 58 an?a cu seguramente ta di admira. Na mes un momento, FMSA a reconoce Sra. Elva Croes-Tromp—mihor conoci como Sra. Elsa Croes casa di Sr. Aiky Croes, pa su an?anan di servicio na e stacion di gasolin di Savaneta. Sra. Croes a traha 53 an?a na e dealership di famia Croes, el a cuminsa su carera como empleada y despues como accountant di e dealership.
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.
(ADVERTORIAL)
ORANJESTAD - Lotto, E Loteria di Aruba a entrega un otro premio di 12.500 florin, di e wega Zodiac Merdia, na Maria cu a hunga su numbernan di suerte, 1010 cu signo Libra, na Indio Stewart Lottery San Nicolas. Masha pabien na e feliz ganadora.
ORANJESTAD – E carta di e colegio di supervision financiero CAFT pa haya ‘mas informacion’ riba e nota di cambio di e presupuesto 2018 a bira publico dialuna. Inicialmente a kere cu esaki tabata e conseho di CAFT pa cu e presupuesto y cu esaki a lek caba, siendo cu e mester a keda publica te dia 1 di juni proximo. Pero ta trata e carta otro cu pregunta riba e nota di cambio. Den e carta aki, CAFT ta (mescos cu el a bin ta haci cu otro gobiernonan) pidi e gobierno na turno, pa mas informacion. Pa loke ta e conseho mes riba e presupuesto, gobierno den un comunicado diaranson (manera cu NoticiaCla a raporta caba) a sigura cu esaki no ta uno negativo, pero e referi na e puntonan (algun di nan menciona den e conseho aki) pa tene cuenta cune.
ORANJESTAD -E sorteonan di merdia cu e weganan di 4 cifra di Lotto, ta permiti cu hopi mas hungado tin mas chens pa gana. E hungadonan cu gana por pasa cobra nan premio mesun dia ainda na oficina principal di Lotto na Oranjestad. Esaki ta netamente locual a pasa durante e sorteo di merdia riba 2 di mei.


text:
Manera ta sientífikamente probá lechi di pechu ta e mihó alimento pa un yu su promé añanan di bida. Un di e bentahanan di mas grandi ta ku e ta grátis.
Banda di e bentahanan aki tin otro bentanan grandi. Muchanan ta bira ménos malu, e por evitá obesitas, muchanan por presta mihó na skol despues i muchanan ta krese mas saludabel.
Sin embargo, no ta tur momentu un mama ku ta duna su yu lechi na pechu por hasi esaki al instante. Na algun okashon e ta hañ’é ta huza un aparato pa saka e lechi i duna su yu e lechi despues. Un kolf apparaat ta un artefakto esensial pa un mama ku ta duna su yu lechi na pechu. Sin embargo, e artefakto aki no ta den e Makutu Básiko siendo ku lechi di puiru ( pa beibi) si ta den Makutu Básiko.
Den e kuadro aki nos tin algun pregunta pa minister.
- Minister tambe ta kompartí nos opinion ku lechi di pechu ta e mihó kuminda pa un yu su promé añanan di bida?
- Minister ta konsiente ku un mama ku ta duna su yu lechi di pechu, por hañ’é ta huza un kolf apparaat?
- Minister tambe ta kompartí nos opinion ku, a base di e echo ku lechi di puiru ( pa beibi) ta den “Makutu Básiko”, ku e artefakto ku ta keda huza pa saka lechi for di pechu, tambe mester ta den e Makutu Básiko?
- Minister por bisa Parlamento ku minister ta hasi tur posibel segun prosedura i reglanan vigente pa hinka e kolf apparaat tambe den e Makutu Básiko?
Nos ta keda pendiente di un kontesta rápido di Minister riba nos preguntanan.


text:
E pistol di awa aki contra candela ta permiti pa traha un buraco den un muraya di cement, hero y hasta glas blinda pa facilita e labor di bomberonan.
E sistema PyroLance ta bombardea un mescla di awa y granit, y asina ta traha un buraco di e tamaño di un petit pois (erwt). Ta tuma e bomberonan 20 pa 30 seconde pa traha un buraco den e muraya. Una bes cu a traha e buraco, awa ta keda basha dor di dje.
E tecnologia aki ta yuda e bomberonan pa baha e temperatura un poco, prome cu nan drenta den un luga na candela. Posiblemente e temperatura lo baha entre 65 grado C te cu 90 grado C.
MIlitarnan Mericano ta uza e sistema aki tambe den avionnan y barconan militar.
E Fuerza Aereo a cumpra 193 unidad pa evita candelanna di horanan largo manera cu esun di e colision di un B-2 na Guam, na 2008.
Combati canela cu presion halto no ta un concepto nobo. E ta un tecnica uza pa bomberonan pa decadanan largo caba. E capacidad di corta muraya cu PyroLance ta brinda mas siguridad na e bomberonan ora cu nan drenta den un luga cu ta na candela.
Fuente: http://cnnespanol.cnn.com


text:
You are here
Nos Ta Sostene Manifestacion Pa Castigo Mas Severo Contra Abuso Di Mucha
ORANJESTAD (MEP) -- Ya for di aña 2010 un Comicion special di Parlamento di Aruba a sinta cu diferente instancia di Gobierno riba e problematica di Abuso di Mucha na nos Pais.
Di tur e reunionnan a sali un rapport cu algun punto cu mester a keda drecha pa por facilita e trabou di e instancianan envolvi. Hunto cu esaki tabata tin recomendacion tambe pa e parti di programa di concientisacion cu mester tin pa evita e crimen aki contra e inocencia di nos muchanan na nos Pais. Tempo ta pasa y nos no ta mira suficiente mehoracion y ultimamente ora nos tuma nota di e castigonan cu ta wordo duna na e malechornan cu ta comete e atrosidadnan aki contra nos muchanan, esaki ta duna un tristesa profundo. Di nos parti como opocicion nos a traha riba un cambio di ley pa bin cu castigo minimo, pero te dia di awe Gabinete Eman no kier duna su input pa asina e concepto di ley aki por cana su caminda. E Gobierno aki di su banda ta gasta placa den tur cos, menos den locual ta necesario. Pasobra nos mester tene cuenta cu tin biaha setencianan abou ta concescuencia cu den e parti di investigacion y ora di acomula prueba necesario e cosnan no ta bay optimal pa falta di recurso, sea humano, sea material of simplemente di placa. Pero aparte di esaki e parti di concientisacion tambe mester keda haya mas atencion. Locual cu Gobierno ta haci pa concientisacion mester ta mas activo y mester sigi cu e accion di #STOPAWOR di Fundacion Respetami. Banda di esaki nos no mester bagatalisa e importancia di manifestacion pa por crea conciensa serca Pueblo di e gravedad di Abuso di Mucha y pakiko castigonan mas pisa ta na su lugar. Pesey diamars ultimo nos a sostene Fundacion Lisette Gomez den nan manifestacion dilanti Ministerio Publico. Pasobra como hende, como mama, como Parlamentario y como representante di MEP e ta importante pa nos manda e señal cu Abuso di Mucha ta un crimen cu mester wordo severamente castiga.


text:
KRALENDIJK -- Djaluna promé di yanüari Diputado Edsel Cecilia entregá un makutu di fruta, ku lo ta siguí despues pa un plakat, na Juliana Leoneta. E akto aki a tuma lugá na Kas di Kuido di Mariadal, na unda Juliana ta kedando pa algun tempu kaba.
Maskarada Na Kas Di Gezaghebber Edison Rijna
Kralendijk –– Gezaghèber sr. Edison Rijna pa di promé biaha komo gezaghèber a risibí grupo di Maskarada na su residensia na Playa Pariba.
Joselito Statia ku Pregunta enkuanto presupuesto na Kolegio Ehekutivo
Kralendijk - Realisashon di presupuesto 2018 a konosé un desaroyo kaótiko i tabata pa promé biaha den historia modèrno di Konseho Insular ku asina tantu oradó a inskribí pa e reunion di tratamentu di presupuesto 2018 pa ekspresá nan malkontentu tokante e eskohonan di maneho di Kolegio Ehekutivo pa kòrta den presupuesto di NGO-nan.
INFORMASHON utlimo ora AKtividat di kambio di Aña a kanselá
Kralendijk - Pa motibu di awaseru ku ta spera awe anochi SKAL i Gobièrnu dI Boneiru no ta tuma ningun rísiko i a tuma e desishon pa para e aktividat festivo di awe nochi.
STCB ta felisitá adoptantenan di nèshi di turtuga: 38 nèshi a brui, a salba 3987 yu di turtuga!
Kralendijk – Den e último aña, bintinuebe kompania i persona individual na Boneiru i na otro parti di mundu a duna Sea Turtle Conservation Bonaire (STCB) un man pa salba un total grandi di 3987 yu di turtuga dor di adoptá trintiocho nèshi di turtuga di laman.
Mr. Nereida ‘Nerry’ González restourá ku tur honor den funshon di sekretario Insular di Entidat Públiko Boneiru.
Kralendijk - Kolegio Ehekutivo di entidat públiko di Boneiru a disidí ku entrante 16 di desèmber 2017, restourá señora mr. Nereida ‘Nerry’ González ku tur honor den su funshon komo sekretario insular di entidat públiko di Boneiru.
Presentashon Grátis: ‘Boneiru su Turtuganan di Laman’
Kralendijk – Sea Turtle Conservation Bonaire (STCB) ta organisá dos biaha pa luna un presentashon grátis tokante Boneiru su turtuganan di laman ku ta kore peliger di ekstinshon.
Bon deseonan di partido MPB na pueblo boneriano
Kralendijk - Falta 9 dia pa nos habri aña 2018. Partido MPB ta deseá henter pueblo di Boneiru i di reino Hulandes kompletu felis dianan di fiesta, un bon Pasku, un bon kambio di aña i un aña 2018 ku hopi salú, bendishon i harmonia den kas, na trabou, den tur nos barionan i den henter nos dushi pueblo boneriano.
Cft ta pidi gobièrnu pa hiba Bon Gobernashon
Kralendijk - MPB a tuma nota di un karta ku Kolegio di Supervishon Finansiero (Cft) a manda pa gezaghèber di Boneiru, ayera 6 di desèmber 2017.
Gobiernu di Boneiru dunando mas aklarashon di supsidio pa instansianan den 2018
Kralendijk - Resientemente instansianan i organisashonnan ku anualmente ta risibí supsidio òf un otro forma di sosten finansiero di gobièrnu di Boneiru,
Dispensashon general di e prohibishon pa tira vuwerk
Kralendijk - Gezaghèber di Entidat Públiko Boneiru ta partisipá ku relashoná ku kambio di aña for di 31 di desèmber 2017 te ku 1 di yanüari 2018 e ta konsedé dispensashon general di e prohibishon pa tira vürwèrk manera stipulá den artíkulo 31 insiso b di e Ordenansa General di Polis (Algemene Politie Keur) di Boneiru.


text:
Busca Palabra
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
12 Aña di Oficialisacion di Papiamento
Publica: 21 di mei 2015
Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial.
Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Na Corsou cu Boneiro Papiamento a bira oficial 4 aña despues, esta na 2007.
Den e 12 añanan aki a haci hopi trabou respecto Papiamento tanto como materia den enseñansa como e idioma nacional. Aki ta sigui un relato breve tocante esaki.
Papiamento y Enseñansa
Despues di a ofrece varios estudio di Papiamento Grado Tres, na augustus 2002 a cuminsa cu un estudio di Papiamento Grado Dos na Instituto Pedagogico Arubano (IPA). Aki varios persona a haya formacion como docente di Papiamento.
Despues cu e grupo aki a caba cu exito a sigui un estudio di Bachelor Papiamento. Actualmente tin un grupo di docente di Papiamento a caba Master in Education, Language and Literature of Papiamento na University of Curacao cu a inicia na september 2013.
Na augustus 2003, Papiamento a drenta enseñansa secundario EPB, MAVO, HAVO klas 1-2-3, VWO klas 1-2-3 y enseñansa avansa profesional EPI, IPA. Papiamento como materia ta sosteni principalmente pa e metodo didactico “Cristal”.
E siguiente aña escolar nobo 2015-2016, Papiamento lo sigui como materia den HAVO y VWO klas 4 y consecuentemente te final pa bira un materia di examen.
Proyecto Scol Multilingual
Otro desaroyo den Enseñansa rond idioma Papiamento ta e Proyecto Scol Multilingual (PSML) cu a keda implementa na augustus 2008 na scol preparatorio piloto. Actualmente Papiamento tanto como lenga di instruccion como materia hunto cu Hulandes, Ingles y Spaño ta den klas 3 di enseñansa basico den 2 scol basico piloto.
Material di Referencia
Na 2009, pa prome biaha, a publica un lista amplio di palabra: “Vocabulario Ortografico di Papiamento”, miho conoci como e Buki Blauw. E buki aki ta representa e ortografia di Papiamento di Aruba. Actualmente, ainda Papiamento ta sperando legislacion di su ortografia. Cu e lista di palabra aki e uzadonan di Papiamento skirbi tin un instrumento practico den nan man pa skirbi Papiamento miho.
Na 2010 a publica e prome edicion di “Manual di Gramatica di Papiamento - Morfologia”. Morfologia ta e estudio cu ta ocupa su mes cu structura, formacion, funcion y nificacion di palabra di un lenga, den e caso aki: Papiamento. E buki aki ta trata principalmente categoria di palabra.
Na e mesun aña a inicia un otro trabou di investigacion linguistico y desaroyo di e material: “Manual di Gramatica di Papiamento - Sintaxis”. Sintaxis ta studia con ta ordena, coordina y subordina e palabranan y e relacionnan cu e palabranan aki tin den un frase. E buki aki ta trata principalmente frase y su structura. Tin planea pa publica e buki aki na final di 2015.
E intencion di ambos manual ta pa nos comunidad adkiri conocemento basico di gramatica di Papiamento. Banda di esaki tambe a traduci diferente buki tanto didactico como buki di lesa na Papiamento.
Papiamento tin su propio vocabulario, gramatica y ortografia. Nos idioma ta rico na proverbio, dicho y expresion. Esaki ta haci tambe cu tin hopi mas pa investiga tanto riba e area linguistico como literatura. Cada un di nos ta responsabel pa tene Papiamento na un nivel eleva.
“Nos idioma ta den bo man. Papiamento, cuid’e!”.
Info / Contact


text:
Purba pa tur hende haya nos bon. Temor pa kiboca. Temor pa cambio. Temor pa futuro. Auto persecusion. E culpa of berguensa cu ta mara na bo pasado. Bay demasiado tras di e sentimentonan. E deseo di ahusta...
Aki ta tin algun remedi casero y tratamento natural pa e famoso ‘sunspots’. E resultadonan por varia, dependiendo con scur e spotnan ta y reaccion individual. Si bo tin un cuero sensitivo of tin alergia, cu por conduci na...
PLANK ta un ehercicio abdominal cu ta traha na ful bo curpa. Danki na PLANK nos por logra ehercita y tonifica varios zona di nos curpa.Ta trata di un rutina of reto di ehercicio, cu ta birando popular na...
Fucus, alga marino di color bruin, ta posee innumerabel propiedad medicinal, siendo eficaz den hopi dolencia. Colesterol halto: Fucus ta rico den acido alginico y alginato di sodio, dos sustancia cu ta absorbe gran cantidad di likido y ta transforma...
No tin duda, cu nos tur ta busca forma pa yega na un estilo di vida mas saludabel y di calidad. Haci cambio semper ta bon y sigur si esaki ta aporta na un miho manera pa disfruta di...
Loke ta haci e receta aki efectivo, ta su abundancia den nutriente, incluyendo enzima y mineral. Enzima ta stimula metabolismo pa kima vet, mientras cu e fibra ta mantene bo satisfecho durante ora, reduciendo e antohonan di sucu. P’e receta...
Yena bo cushina cu alimento saludabel y no shop cu stoma bashi. Uza un app pa track bo progreso di diet (p.e. MyFitnessPal). Uza un weegschaal pa pisa bo cuminda. Inverti den algun buki di receta di cuminda...
Sin duda, e uzo di celular prome cu drumi ta bastante comun. Lamentablemente, e mal habito aki ta deteriorando pocopoco nos salud ocular, cu ta termina pa afecta seriamente nos vision. E motibonan dicon bo no mester uza celular prome...
Haya un cuero sin plooi di manera natural, danki na e simianan di anis. Segun un estudio di medicina natural, anis ta sirbi pa reestablece e plooinan di cara. Ta uz’e como relahante muscular, loke ta yuda na mehora...
Cultiva gratitud ta rekeri hopi boluntad y disciplina. Pero si nos siña pa ta mas gradici, nos salud y bienestar general lo mehora. Hopi estudio a demostra cu gratitud ta influencia positivamente den fortalecemento di sistema inmunitario, combati depresion,...


text:
Yerbanan medicinal cu nos por uza pa trata e dolor di stoma tin propiedadnan pa baha e acidez, mehora e digestion, calma e nervionan of reduci ulcera of colio.
Den todo caso, ta recomendabel pa no tumanan demasiado cayente y nan semper mester ta compaña pa e juice di lamunchi pa aumenta su efectonan.
E matanan cu bo por uza pa dolor di stoma:
Manzanilla (Kamilleethee)
Si nomber cientifico ta Matricaria Chamomilla y e ta hopi conoci pa su flornan blanco y geel. E manzanilla ta drecha e membrana gastrico y ta faborece e digestion.
Ademas, ta recomendabel pa saca e gas di e aparato digestivo y purba e varios dolencianan (entre cual gastritis y ulcera gastrico). E infusion ta wordo realisa cu flornan seco y bo por bebe te cu tres koppi pa dia.
Menta
Su blachinan no solamente ta bon pa refresca e aliento, sino cu, ademas e ta alivia e problemanan digestivo hopi. E ta reduci e nausea y ta trata inflamacionnan di stoma.
tambe, e mente ta activa e glandulanan saliva di den boca, mandando señal na e stoma pa e crea juico gastrico. E thee di menta por wordo bebi frieu of cayente, cu blachinan fresco of seco, semper endulsa cu honing. Si e sabor ta un tiki marga, purba tira un par di gota di lamoenchi den e bebida.
Mejorana
E Origanum Majorana ta wordo uza pa cientos di aña pa su propiedadnan digestivo. Pa e motibo aki e ta wordo cultiva desde antigüedad den casnan particular. Ante cualquier dolor de estómago, un té de mejorana. E infusion di e mata aki por wordo compara cu algun especie hopi bon pa digestion, manera p.e. comino of cardomomo.
Oregano
Otro mata cu tambe por wordo uza pa cushina pero cu wordo yuda si nos haya dolor di stoma of nos tin indigestion.
Oregano tin hopi propiedadnan medicinal pa e aparato digestivo y actividad intestinal. E ta un aperitivo excelente (ta aumenta e apetito), e ta elimina e formacion di gasnan, ta baha inflamacion y colio. Ademas di cushina cun’e nos ta recomenda pa e wordo tuma den forma di bebida uzando e blachinan seco di e mata.


text:
Willemstad - Resumen di interkambio den Komishon fiho di Parlatino “Educación, Cultura, Ciencia, Tecnología y Comunicación” riba dia 1 i 2 i aktividatnan èkstraordinario Comisión de Educación, Cultura, Ciencia, Tecnología y Comunicación del Parlamento Latinoamericano a reuní pa último biaha pa e aña aki na Siudat di Panamá, Panamá.
A partisipá 28 parlamentario (senador) di e paisnan Panamá, Argentina, Urguguay, Costa Rica, Aruba, Mejico, Chile i Kòrsou pa deliberá i interkambiá ku otro riba diferente punto i retonan komun. Nos a deliberá i interkambiá riba entre otro e temanan “Escuela del Gobierno”, Armonización legislativa sobre protección de Patrimonio Cultural”, “Educación para la Cultura de la Paz” i “La Educación Superior”.
Protekshon di Idioma Materna
E aspekto “lengua” (idioma) a keda tresé dilanti i diskutí pa loke ta trata e impakto ku e idioma di e imigrante tin riba kada pais. Den kaso di Kòrsou, Aruba i otro islanan di Karibe nos ta konfrontá ku imigrante di paisnan bisiña Venezuela i Colombia. Nos tin e bentaha di por papia un aberahe di 4 idioma, esta papiamentu, spañó, ingles i hulandes. Komo Yu di Kòrsou nos lo komuniká i respondé e persona latinoamerikano den su idioma, ku ta e spañó. Nos ta tende spañó tur kaminda na Kòrsou. Ki konsekuensha esaki tin pa nos propio idioma? Pregunta ku a keda tresé dilanti ta, dikon e latinoamerikano no ta siña nos idioma i asina komuniká na papiamentu, nos idioma materna? Mester pone e eksigensha aki ora pidi permit di estadia permanente manera ta e kaso ora di naturalisá? Un punto importante i interesante ku a keda diskutí kaminda a papia riba posibilidatnan pa atendé ku e aspekto aki. E komishon lo atendé e punto aki mas despues den profundidat.
Derecho a la educación de niños, niñas y jóvenes en situacion di enfermedad
Tur mucha tin derechi riba enseñansa, tambe esnan ku pa motibu di enfermedad króniko no por asistí na skol. Nos komishon a haña un presentashon di un representante di Red Latinoamericana y del Caribe por el Derecho a la Educación de Niños, Niñas y Jóvenes Hospitalizados o en Situacion de Enfermedad (REDLACEH) tokante un Ley Marco ku ta obligá Minister di Salubridat i Minister di Enseñansa pa duna enseñansa na tur mucha aunke nan no por yega skol. Na Cuba tur mucha sin eksklushon di ningun por disfrutá di enseñansa. Cuba a kompartí den komishon ku na Cuba un dosente ta keda pagá mesun sueldo pa duna 1 mucha so lès na kas. Na Cuba no ta keda permití pa tin mucha na kas sin risibí enseñansa. Na 2015 Asamblea General di Parlatino a aprobá e Ley Marco aki. Pa lesa e lei, Klik aki: (1).pdf
“Escuela del Gobierno”
“Escuela den Gobierno” ta un projekto pa ofresé hóbennan pa medio di enseñansa kursonan tokante entre otro polítika, korupshon i konsientisashon demokrátiko. Den e reunion di juni na Bogotá di e aña aki nos a kuminsá elaborá riba e tema i awor nos a instalá un komishon pa traha konkretamente riba un modelo pa ehekutá e “Escuela del Gobierno”.
Protección del Patrimonio Cultural
Pa loke ta trata e tema aki nos a diskutí riba un proposishon pa aseptá un “Declaración sobre Protección del Patrimonio Cultural”. E declaracion ta un “guideline” pa kada pais konsiderá i sigui elaborá riba dje den su pais. Na 1997, UNESCO a deklará Willemstad komo Partimonio Mundial. Nos mester sigui kultivá e sentido di herensha kultural i patrimonial na Kòrsou pa loke ta trata nos kultura i herensha históriko. Por hasi esaki por ehèmpel pa medio di “lesbrieven”. Na skol dosentenan por konsientisá i siña nos muchanan tokante nos historia, kultura i naturalesa.
Cannabis Medicinal
Aunke e tema aki na promé instante ta unu ku mester keda tratá den komishon di salú, miembro di e komishon di Argentina a pidi pa pone e tema aki riba agènda pa e reunion di e luna aki pa por diskutié for di e punto di bista di edukashon. Diferente miembro a kompartí ku e tema aki ta biba den nan pais tambe i ku tin hopi preshon pa atendé na un manera responsabel i ku mester tin mas “edukashon” riba e tema. Miembro di Parlamento di Aruba, Ricardo Croes di RED a duna su punto di bista i splika tokante e benefisionan di uso di cannabis rekreashonal i medicinal i a konta su historia personal. Na Kòrsou ya kaba a aprobá pa bende e zeta di canabis pa fin medicinal. Nos komo miembronan di e komishon di e diferente paisnan presente, a aprobá pa traha huntu ku komishon di salú riba un “declaracion”( un documento ku palabrashonnan konkreto) den un siguiente reunion.
Foro Regional Transparencia y lucha contra la corrupcion
Mester establesé mekanismonan pa kombatí korupshon. Asina Nashonnan Uní mester eksigí ku empresanan “transgénicas” tambe mester aplicá tratadonan di derechi humano.
Dr. Jose Ugaz, èks presidente di Transparency International, a duna diferente ehèmpel di kasonan di korupshon den Latino Amérika. A menshoná e famoso “Panamá Papers”, e kaso di presidente di Brazil ku apesar di tin prueba ku e ta korupto tòg a keda eligí, èts. Dr.José Ugaz ta esun tambe ku a investigá e kaso di presidente Fuijimori di Perù ku a kondusí na un kondena. Mas aleu Dr. Ugaz ta splika ku korupshon a bira un elemento kotidiano di referensha den komunidat i ku e forma di korupshon di antes i awor ta diferente. Na su opinion awor aki hopi biaha e ta tacha Derechinan Fundamental. Tambe e a splika tokante e investigashon “Lava Jato”. Esaki ta e kaso di korupshon na Brazil kaminda a husa diferente kompania di konstrukshon pa laba plaka i kometé froude na un suma di 8000 mil miyon di dollar. Por lesa mas tokante “Lava Jato” riba e siguiente link: klik aki
AsambleaOrdinaria
Invitado speshal i Guestspeaker tabata José Mujica, èks presidente di Uruguay. José mujica a elaborá prinsipalmente riba e tema di korupshon. E a bisa: "El triunfo pleno del egoísmo es la Corrupción".Mujica a duna varios ehèmpel di su propio bida i su dianan ku e a pasa den prizon. Durante e Asamblea General nos a aprobá un Reglamentu pa aprobá Leynan Modelo i 4 Ley Modelo. Entre otro un Ley Modelo di Salú Eeksual i Reproduktivo, un Ley Modelo pa kontrolá e poblashon di insekto ku ta karga i transmití e “arbovirus” i un Ley Modelo kontra trafikashon di hende ku fin di eksplotashon seksual, trafikashon ilegal di migrantenan i delitonan ku tin di haber ku esakinan.
Luna di novèmber ta luna di konsientisashon tokante “Violensha kontra di hende muhé”
Komo ku ta luna di konsientisashon tokante “Violensha kontra di Hende Muhé” durante lunch nos a presensiá e konferensha, “Del compromiso a la acción: Políticas para erradicar la violencia contra las mujeres en América Latina y el Caribe”. Diferente invitado orador a duna un diskurso riba e tema i a elaborá riba desaroyonan i diferente forma pa atendé ku e fenómeno lamentabel aki. Sentro Amérika ta e area na mundu ku mas violensha kontra di hende muhé. Mester sigui #konsientisá i #empoderá hende muhé i hende hòmber ku violensha kontra di hende muhé (òf kualke hende i bestia) ta #inakseptabel.
Eksposishon “Bicentario del Natalicio dr. Justo Arosemena”, considerado el padre de la Nacionalidad Panameña (1817-2017)
Na okashon di reunionnan di Parlatino i Asamblea General a hasi inougurashon di eksposishon “Bicentario del Natalicio dr. Justo Arosemena”, considerado el padre de la Nacionalidad Panameña (1817-2017) aki na Sede del Parlamento LatinoAmericano y Caribeño. Señor Justo Arosemena ta e kreadó di “Estado Federal del Panamá” na 1855.
Por lesa e resumen kompleto riba: www.elsarozendal/komunikado


text:
Ponton – Diadomingo marduga pa mas o menos 2:36 polis y brandweer a bay un restaurant di Peruano situa panort di rotonde di Ponton esta Caya Ernesto Petronia, caminda por a wak candela ta sali.
Por a wak cu e candela tawata na e parti patras di e luga. Mes ora brandweer a bay den accion, pa wak e origen y di e manera eynan combati e candela.
Na banda di e restaurant of ta patras ta conoci cu sa huur apartamento, pero aparentemente lo no tawata tin niun hende e ora. Brandweer a logra saca algun tanki di gas, pa asina evita cualkier eventualidad.
E candela segun nos a compronde lo a wordo cendi door di algun adicto, cu ta den e area eynan mirando cu tin un cantidad grandi di apartamentonan bashi y tambe si e doño no actua lihe esaki lo por bira un luga caminda cu e adictonan lo kibra y bay biba den dje.
Niun persona a resulta herida y Brandweer a paga e candela lihe.


text:
Dia International di Medio Ambiente; 7 Billion soñonan. Un planeta. Gasta cu cautela.
- Details
Awe Juni 5 ta World Environment Day, e fecha aki a wordo stipula pa United Nations. Ariba e dia aki ta celebra principalmente den forma di concientizacion pero tambe tumando accion pa bienestar di nos medio ambiente. E ta un dia pa hasi algo pa nos medio ambiente, esaki por ta un actividad individual, den grupo, den famia of esfuerzonan di gobierno of organizacionan pa logra un impacto positivo pa nos planeta.
Ariba e dia aki por hasi un cambio chiquito den e bida di routina cu nos ta hiba. Nos mester pensa pa uza concientemente coriente (energy), awa y cuminda.
Manera e slogan di United Nations Environment Program (UNEP) pa 2015 aki ta bisa “7 Billion soñonan. Un planeta. Gasta cu cautela”. Cu esaki concientisa e parti di calidad di bida sin aumenta e impacto negativo riba medio ambiente, y sin compromete e recursonan cu nos mester pa futuro generacion pa yega na e meta pa desaroyo sostenibel y duradero. Con nos por logra esaki? Nos por cambia e habito di consumo, cambia e productonan cu nos ta usa, usando menos, pero tambe con nos ta usa otro recursonan manera energia y awa. Sin laga afor cambio di habito di consumo di cuminda, come saludabel, planta y cumpra productonan local, y cu menos envoltura di plastic.
Directie Natuur en Milieu (DNM) ta invita un y tur: Ban celebra Dia International di Medio Ambiente dor di bira mas conciente di nos impacto ecologico. Ban pensa ariba e concequencianan pa nos medio ambiente cu e decisionan cu nos ta tuma. Algun di e ideanan cu DNM a logra compila for di UNEP y ta comparti esakinan ta lo siguiente: bai trabow of scol cu bais, come vegetariano un bez pa siman, cushina en vez di cumpra cuminda afor, cambia e bombillonan di luz pa LED, drecha e tuberianan cu ta lek, uza un thermo envez di cumpra awa den boter di plastic, hasi uzo di algun forma di recyclahe, hasi uzo di option di pagonan electronico y hasi uzo di e-tickets ora di biahe.
Bishita DNM su facebook page www.facebook.com/dnmaruba y comparti informacionan valioso pa cu e dia di awe.


text:
Pronóstiko di tempu pa Kòrsou i bisindario bálido te djabièrnè mainta 6:00 o.l, 18 di mei 2018.
Kompilá: djaweps 17 di mei 2018, 05:00 o.l. (09:00 UTC)
Tempu: Parsialmente nublá, generalmente seku i bientu basta fuerte.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:11 i ta baha 18:53 o.l.
Bientu: For di un direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Debesenkuando fuerte te posiblemente duru den ráfaga; forsa 6 te 7 (40 te 61 km/ora, 22 te 33 nudo).
Situashon general: Un sistema di preshon haltu den Atlántiko ta sigui promové un fluho di bientu moderá te basta fuerte. Tambe e wer seku lo sigui prevalesé.
Kondishon di laman: Moderá te lokalmente un poko brutu ku altura di ola entre 1 i 2 meter (3 pa 7 pia).
Fenómeno spesial: Ningun.
Pèrspektiva te djasabra mainta: Shelu ta parsialmente te tiki nublá ku un wer seku. E fluho di bientu lo ta ménos fuerte.
Meteorólogo: Figueroa.
E próksimo boletin di tempu lo wòrdu publiká djaweps 11:00 o.l. (15:00 UTC).


text:
Marlon Sneek: Gabinete Wever Croes lo kita 1200 florin di miles di pensionado
Tur pensionado cu un entrada mas halto cu 1107 florin pa luna lo perde nan reparatietoeslag entrante prome di januari 2019. Esaki ta locual ta poni den ley cu Parlamento a ricibi diabierna ultimo y cu...
Richard Arends: Coalitieheffing lo duna inicio na un deterioro social-economico
Manera cu a wordo anuncia caba den fin di siman, e ley cu ta regla e ‘crisisheffing’ a yega Parlamento. E ley aki ta regla gran partidi e 130 miyon adicional cu Gobierno tin...
Parlamento mester pasa ley di “Crisisheffing” den pura
Diabierna ultimo Parlamentarionan a haya e proposicion di cambionan den e ley di BBO/BAZV y un lista di diferente otro cambionan fiscal mas cu lo drenta na vigor dia 1 di juli 2018. E...
AVP kier pa Parlamento scucha gremionan prome
Fraccion di AVP a manda un carta diabierna cu carácter di urgencia pa Presidente di Parlamento den cual nan ta urgi pa scucha gremionan prome cu trata e ley di “crisisheffing” den Parlamento. Ta...
Marlon Sneek: Entrada di 10 mil pensionado lo baha cu 10 %
Nos por a tuma nota cu e ley di Coalitie heffing a yega Parlamento y di biaha a stipula fecha pa entrega pregunta cu ta dialuna 21 di mei 2018 y informacionan cu nos...
Sue-Ann Ras: Awe nos ta recorda cu 15 aña pasa a oficialisa nos idioma...
Awe nos ta recorda e echo cu 15 aña pasa a oficialisa e idioma di Papiamento. “Como tal awe, nos tin cu para keto un rato y felicita cada habitante di e pais aki...
Mervin Wyatt-Ras: Aumento di BBO, BAZV, BPPS ta un atraco cruel ariba nos pueblo
Diahuebs atardi laat a drenta Parlamento e ley cu ta regarda aumento di BBO, BAZ V y BPPS. Mesora e presidente di parlamento a core yama reunion pa trate e ley aki den menos...
Marlon Sneek: Lo kita 100 florin di reparatie toeslag di pensioenadonan
Parlamento di Aruba ricibi e ley di “kwalitie heffing”, cual ta e medidanan cu lo bay bin. Pa esaki Fraccion di AVP ta preocupa cu e ley aki, pasobra asina aki e gobierno actual...
MEP ta felicita pueblo cu 15 aña di oficialisacion di Papiamento
Despues cu den e aña aki nos a recorda caba algun fecha historico, entre otro cu dia 18 di maart 2018, 45 aña pasa e pueblo Arubano pa prome vez a manifesta den Wilhelminastadion...
Varios tema importante trata durante reunion entre fraccion MEP cu TNO
Coleganan di Fraccion MEP, Daphne Lejuez, Rocco Tjon, Setty Christiaans-Yarzagaray y Endy Croes a reuni cu miembronan di e team di TNO Caribbean na Aruba e siman aki. E reunion a encera entre otro...


text:
LIDERAZGO DI IGA
Calvin Varlack
Pastor prinsipal
Calvin Varlack ta e pastor prinsipal di Iglesia Grasia Abundante. Calvin a nase na Kòrsou, 24 di aprel di aña 1953 den un famia kristian di 12 yu. El a kombertí i bira un yu di Dios na edat di 17 aña i for di e edat ei el a kuminsá sirbi Señor te dia di awe.Mas informashon
Sharlon (Bob) Beaumont
Ansiano
Sharlon mihó konosi komo Bob, ta nos ansiano musikal ku ta guia tambe e ministerio Grace & PraiseMas info
Ansianonan
Diákono mester ta fiel na nan kasá i nan mester por manehá nan mes kas i nan yunan bon. 13Pasobra esnan ku ta hasi nan tarea di sirbishi bon ta gana un bon nòmber pa nan mes i tin derechi di papia libremente di fe den Kristu-Hesus. (1 Tim. 12-13)
Famia Sint Jago
misionario-den-training
Winston i su famia Sint ta biba i studia teologia na Dallas, Merka.
Ellery Meyer
Pastor na Sint Maarten
Keda na altura di e desaroyonan di nos iglesia ruman Abundant Grace Community Church na Sint Maarten. Dios ta moviendo i edifikando e iglesia aki. Ku un pastor nobo i un luga nobo!website Abundant Grace Community Church